[image: ]2


Referat af bestyrelsesmøde onsdag den 04.12.2024
fra kl. 16.30-19.30



	Deltagere fra bestyrelsen:
	Deltagere fra skolen:

	Jacob Lunding, formand
Henriette Bergh Andreassen
	Jette Nord, Skoleleder
Maja Rose Falk, afdelingsleder i Fritten 

	Qasam Ahmad
	Tannie B. Neumann, Afdelingsleder skolen

	Mikkel Weinreich Larsen
	Carsten Borglund, Lærer

	Mette Julie Hørning
	Jeanette Pagter Backer

	
	Elevråd: Deltager ikke på dette møde
(Deltager i de første 4. punkter)




1. Dagsorden

a. Valg af referent, Jeanette

b. Godkendelse af dagsorden for bestyrelsesmødet

c. Underskrift af referater fra bestyrelsesmøder 24.09.2024


2. Økonomi (fast punkt)

Balancen v. Jette

Balancen blev gennemgået af Jette. Det ser fint ud. Det kan se ud, som om der mangler penge på lejrskolekontoen, men dette skyldes, at de stadig står på en mellemkonto. 
Vi har et overskud på ca. kr. 362.000,- på undervisningen. Dette skyldes bl.a. at vores barselsvikar for Sofie først starter den 1. januar 2025.
Der er flyttet nogle penge fra andre fagkonti til kreakontoen, da mange fagmaterialer i andre fag  bliver hentet i krealokalet.
Beløbet på kontoen for elevarrangementer vil stige, når julemarkedet har været afholdt. 
Andre omkostninger i Fritten vil også stige, da de indkøber i slutningen af året. 
Vi regner med at få penge tilbage for varmeregningen. Dette skyldes nok de nye vinduer. 
Vi forventer at gå ud med et overskud på ca. kr. 400.000,-.

Budget 2025 gennemgås

Jette gennemgik budgettet for 2025. Det ser også umiddelbart fint ud med et overskud på ca. kr. 220.000,-. Det er ikke et stort overskud, men revisoren er ikke urolig, da hun ved, at skolen bruger sine penge ansvarligt. Hele overskuddet vil dog blive bedre, hvis vi får flere elever ind.
Pavillonerne vil bl.a. blive nedtaget til sommer, og dette vil spare os for en stor udgift hver måned.




Skolen har kr. 50.000,- fra forældreforeningen. De vil blive brugt til et overdækket undervisningsområde, hvor pavillonerne har stået. På den måde kan vand og el bevares, og vi kan fortsat afskrive på pavillonerne, så hele beløbet ikke skal bogføres. 
Der er sat lidt ekstra penge af til skolens 10-års fødselsdag. Der vil også i samme forbindelse blive nogle udgifter til en række jubilæer.
Udskolingen ønskede sig nye stole. Det får de ikke, da de nuværende stole ikke fejler noget. Vi kan  på sigt købe en anden type stole, når de nuværende skal udskiftes.  
Regnskabsanalysen for 2023 blev udleveret. Det var et svært år, så det gav et underskud.


3. Info fra ledelsen

a. Fritidsdelen v. Maja
Der er fortsat ro på, men enkelte elever fylder meget. Derfor bliver der arbejdet med meget tydelige aftaler/struktur. Skolens pædagogiske konsulent, Andrew, laver noget sparring med lærerne.
Helle er bevilget seniorpension fra den 01.11.2024. På sigt vil hun kun være i Fritten og i værkstedet.

b. Skoledelen v. Jette
Jette informerer om rengøringen, som ikke udfylder deres arbejdstid. De fleste i rengøringen bliver derfor sat ned i tid. 
Der bliver afholdt julebanko for personalet i december måned, og der bliver læst julehistorier for eleverne. 
Næsten alle de nye vinduer er skiftet.
Madordningen er en succes – Vi havde dog nogle startproblemer.
Der er observeret rotter omkring Fritten og i kælderen under Fritten. Der er sat en rottefænger på sagen, og nogle huller er blevet repareret. Alt i kælderen er rengjort eller smidt ud, og der er indkøbt plastikkasser til alt opbevaring. 


4. Elevrådet

a. Nyt fra elevrådet – udgår på dette møde
Der tales om, at elevrådsrepræsentanterne bør indkaldes hver gang, så de kan følge op på, om der sker noget med deres ønsker og forslag. 
Jette nævner, at det ikke fungerer optimalt med, at det er 9. klasses elever, som skal deltage, da de har for kort tid til at følge op på tingene. Måske skal det være repræsentanter fra yngre årgange, som skal deltage. 


5. Punkter til orientering (O), debat (D) og beslutning (B).

a. Forberedelse af forældreundersøgelsen? (D/B)
Jette spørger bestyrelsen, om de har ændringer til spørgsmålene i undersøgelsen.
Der kommer forskellige tilføjelser og forslag. 




Det bliver besluttet, at den nye version sendes ud hurtigst muligt efter godkendelsen fra bestyrelsen. Så kan bestyrelsen nå at mødes og se svar inden generalforsamlingen. 
b. Retningslinje alkohol og rusmiddelpolitik (D/B)
Det drøftes, om retningslinjen kan gradbøjes, og der tales om, hvorvidt forældre og personale må drikke på skolen, når der er elever til stede.  
Det besluttes, at forældre har lov til at nyde alkohol på skolen til arrangementer, hvor man selv har ansvaret for egne børn. Har man ansvaret for andres børn, må der ikke nydes alkohol.
c. Retningslinje endagsture (D/B)
Retningslinjen blev med det samme godkendt af bestyrelsen. 


6. Tilbagemeldingspunkt
Jette fortæller, at vi er kommet på instagram, og at der er ved at blive udarbejdet en fin folder.

Der bliver spurgt ind til ansøgninger til en hjertestarter. Der er ikke søgt endnu. Udvalget arbejder på ansøgninger til en legeplads, men der vil blive opfordret til, at en forælder i udvalget kan gå i gang med at søge om midler til en hjertestarter. 
Der bliver tilføjet, at det også kunne være en god idé, at eleverne fik et førstehjælpskursus. Det kan måske fås gratis gennem Tryg Fonden.


7. Eventuelt
IT-gruppen vil deltage på næste bestyrelsesmøde.
Lærerne skal lige i gang med at bruge instagram. De bruger det meget forskelligt – også i mængden af, hvor meget man slår op.


8. Elev-, personalesager og andet 

a. Elever (Ind- og udmeldte elever)

b. Personale

Vi har sagt velkommen til Tannie, som er startet den 01.12.2024. 

c. Andet


9. Kommende bestyrelsesmøder 

